6 Ինչպե՞ս կարող ենք ընդօրինակել Պողոսին երախտագիտություն զարգացնելու և այն արտահայտելու հարցում։ Նրա նման՝ մենք պետք է խորհրդածենք այն ամենի շուրջ, որ Եհովան արել է անձամբ մեզ համար (Սաղ. 116։12)։ Ի՞նչ կպատասխանես, եթե քեզ հարցնեն, թե ինչ օրհնություններ ես ստացել Եհովայից, որոնց համար երախտապարտ ես նրան։ Հավանաբար, կնշես նրա հետ ունեցած քո թանկագին փոխհարաբերությունների մասին կամ այն մասին, որ Քրիստոսի քավիչ զոհին հավատ ընծայելու շնորհիվ մեղքերի ներում ես ստացել։ Թերևս նշես այն եղբայրների ու քույրերի մասին, ովքեր քո կողքին են եղել, երբ տարբեր փորձություններ ես դիմագրավել։ Ինչ խոսք, կնշես նաև սիրելի կողակցիդ և թանկագին երեխաներիդ մասին։ Եթե ժամանակ տրամադրես և խորհրդածես քո սիրառատ Հոր տված այս հիանալի օրհնությունների շուրջ, սիրտդ կլցվի երախտագիտության զգացումով, և դու կմղվես ամեն օր շնորհակալություն հայտնելու նրան (կարդա՛ Սաղմոս 92։1, 2)։